da en da nl ca da da de es da da da da da da da da da en da da da et eo da de da da de da da da da da da da da da da da da da nl da en da da es nl da
Ase: Digitale samtaler med ledige bør gøres permanente | Ase
Ases administrerende direktør, Karsten Mølgaard Jensen, glæder sig over, at ledige igen kan få støtte til at komme tilbage på arbejdsmarkedet, men peger samtidig på en forspildt mulighed, nemlig at det digitale kontaktforløb med de ledige har udløbsdato den 1. oktober og ikke med det samme bliver gjort til en permanent mulighed.
”Det er glædeligt og på høje tid, at beskæftigelsesindsatsen nu er genoptaget med mulighed for digitale møder og samtaler frem til 1. oktober. Men perspektivet er meget større. Corona-krisen har givet os en række positive erfaringer med digital kommunikation, som vi skal fastholde, når Danmark er tilbage i gear,” siger Karsten Mølgaard Jensen.
Ase har i flere omgange påpeget, at beskæftigelsesindsatsen og den omfattende samtaleaktivitet, der hidtil har bygget på personligt fremmøde, egner sig rigtig godt til digitalisering. Mange a-kasser har under suspensionsperioden haft digital kontakt med deres ledige medlemmer, alene Ase har under suspensionsperioden holdt flere end 4.000 digitale samtaler med de ledige med rigtig gode og positive resultater.
”Nu har Corona-tiden vist, at vi alle – inklusivt verdens ledere - meget effektivt kan mødes, kommunikere og tage beslutninger digitalt. Så selvfølgelig kan en ledig og en jobkonsulent også mødes til en digital CV-samtale. Men de nye digitale mødeformer i beskæftigelsesindsatsen skal ikke blot være midlertidige i en genåbningsfase. Hvis vi skal høste de store økonomiske, klima- og sundhedsmæssige gevinster ved digitaliseringen, skal de digitale samtaler gøres permanente,” siger Karsten Mølgaard Jensen.
”Netop nu, hvor vi står over for genåbning af samfundet og dermed også tilbagevenden til det dynamiske og fleksible arbejdsmarked, er behovet for vejledning større end nogensinde. Samtidig er det en god anledning til at gentænke hele indsatsen. I Ase har vi som forsøg gennemført CV-samtaler digitalt med stor succes og på den baggrund anbefalet politikerne at vælge den digitale løsning, også som permanent model, siger Karsten Mølgaard Jensen.
For yderligere oplysninger kontakt:
Karsten Mølgaard Jensen, adm. dir: 40130897
Troels Krog, chef for Politik og Presse: 21359026
Ase-notat om digitalisering af beskæftigelsesindsats
Henvendelse til Folketingets Beskæftigelsesudvalg om digitalisering af CV-samtaler
Følg pressemeddelelser fra Ase
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Ase
Jobcentre et oplagt sted at spare - rekordmange ansatte hjælper historisk få ledige15.8.2022 12:51:20 CEST | Pressemeddelelse
Besparelser på landets 94 kommunale jobcentre er genstand for opmærksomhed fra politiske partier på udkig efter finansiering af nye politiske udspil. Ikke mindst Venstre, der i dag også vil pege på netop jobcentrene som et område med stort effektiviseringspotentiale – og det giver god mening. Trods gunstige konjunkturer og rekordlav ledighed er der historisk mange ansatte på jobcentrene, pointerer Karsten Mølgaard Jensen, administrerende direktør i Ase.
Ase: Ny aftale giver grobund for at flytte hele jobindsatsen til a-kasserne24.6.2022 14:59:55 CEST | Pressemeddelelse
Et vigtigt skridt på vejen mod et mere helstøbt, forenklet og økonomisk effektiv beskæftigelsesforløb med større fokus på med fuld metodefrihed og digitale samtaler at sikre en individorienteret indsats. Sådan betegner Karsten Mølgaard Jensen, administrerende direktør, Ase, den politiske aftale om, at a-kasserne fra 1. januar 2024 skal overtage ansvaret for de dagpengeforsikrede ledige i de første tre måneder af ledighedsperioden.
Ase: Danmark er gået glip af 30.000 nye iværksættere24.6.2022 08:10:00 CEST | Pressemeddelelse
Trods økonomisk opsving og historisk høj beskæftigelse har Danmark misset muligheden for at få ekstra skub i iværksætteriet. Tværtimod har vi tabt 30.000 nye iværksættervirksomheder sammenlignet med sidste højkonjunktur. Samtidig er levealderen på danske iværksættervirksomheder væsentligt kortere end i Sverige, og andelen af selvstændige blandt de beskæftigede i Danmark blandt de absolut laveste i EU, viser ny Ase-analyse.
Ase: Giv a-kasserne metodefrihed og ansvar for de dagpengeforsikrede ledige6.4.2022 06:15:00 CEST | Pressemeddelelse
Drop den nidkære overvågning af de dagpengeforsikrede ledige, lad a-kasserne overtage beskæftigelsesindsatsen og giv dem metodefrihed til at tilrettelægge forløbet målrettet den enkeltes behov.
Fagforeninger tjener milliarder på social kontrol24.3.2022 06:13:00 CET | Pressemeddelelse
Op mod 300.000 danske lønmodtagere er udelukkende medlem af en bestemt fagforening, fordi de føler sig tvunget til det – og der er store økonomiske interesser på spil, når lønmodtagere presses til at vælge et specielt forbund, viser en ny undersøgelse fra Wilke foretaget for Ase. Den udbredte sociale kontrol på danske arbejdspladser, der gør kolleger ilde set, hvis de bruger deres lovsikrede ret til selv at vælge fagforbund, er en milliardforretning for fagforeningerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022